

**Institutul Național de Cercetare-Dezvoltare pentru Fizică și Inginerie Nucleară „Horia Hulubei”**, angajează **1** **asistent de cercetare științifică** pe perioada determinată, până la data de 30 septembrie 2022, cu normă întreagă, în cadrul Departamentului Fizică Nucleară Aplicată (DFNA), Centrul de Cercetare Radiofarmaceutică (CCR).

**1 post Asistent de Cercetare Științifică:**

**Cerințe pentru ocuparea postului:**

* Master în Farmacie;
* Cunoștințe operare PC (word, excel, power point) și programe specializate în domeniul vizat;
* Limbi străine: limba engleză, nivel avansat (scris și vorbit);
* Cunoașterea tematicii menționate în anunț.

**Responsabilități principale:**

* Asimilarea cunoștințelor necesare îndeplinirii atribuțiilor alocate în cadrul proiectului;
* Pregătirea și perfecționarea continuă în tematica postului;
* Participarea la execuția activităților de cercetare prevăzute în contract (Radiosinteze și marcări radiochimice, chimie organică și bioanorganică, automatizarea proceselor, analize fizico-chimice prin cromatografie de lichide și gaze, testarea biologică *in-vitro* a radiofarmaceuticelor, imagistică PET-CT pe animale mici

\*Se lucrează cu surse deschise de radiații, celule tumorale și modele animale de laborator;

* Participarea la întâlnirile de lucru convocate de directorul proiectului;
* Participarea la prelucrarea datelor și diseminarea rezultatelor obținute în cadrul proiectului;

**Tematica:**

* Chimie organică: sinteze compuși organici din clasa halogenuri, aminoacizi, peptide, amine, acizi carboxilici, alcooli/fenoli, zaharide;
* Radiochimie: Sinteze organice/bioanorganice, radiochimice și marcări izotopice;
* Automatizarea proceselor chimice;
* Chimie bio-anorganică: compuși de coordinație ai metalelor;
* Chimie analitică: Cromatografie de lichide și de gaze HPLC, TLC, GC;
* Chimie-fizică și analiză instrumentală: analize fizico-chimice prin rezonanță magnetică nucleară (RMN), spectrometrie IR și UV-VIS, microscopie electronică, spectrometrie de masă (MS);
* Reguli de Bună Practică de Fabricație, dezvoltarea medicamentului și studii clinice.

**Abilităţi, calităţi şi aptitudini:** Deprinderea de a lucra într-un cadru organizat, ierarhizat, cu respectarea riguroasă a reglementărilor sistemului de Management al Calității; Minuțiozitate, îndemanare, lucru în echipă, atenție distributivă, competență, seriozitate, perseverență, atenție la detalii, capacitate de lucru în condiții de stres, stabilitate emoțională.

**Aplicațiile vor conține următoarele documente**:

* Cererea de înscriere la concurs se găsește pe [www.nipne.ro](http://www.nipne.ro), menţionând numele departamentului;
* Copii ale diplomelor de studii;
* Curriculum Vitae;
* Copie act de identitate/pașaport.

Concursul va consta în susținerea unei probe scrise și a unui interviu în tematica postului.

Proba interviului poate fi susținută doar de candidații care au obținut punctajul minim 7 la proba scrisă.

Sunt declarați admiși la interviu candidații care au obținut punctajul minim 7. Punctajul final se calculează ca medie aritmetică a punctajelor obținute la proba scrisă și interviu și trebuie să fie mimin 7. Se consideră admis candidatul care a obținut cel mai mare punctaj dintre candidații care au concurat pentru același post, cu condiția ca aceștia să fi obținut punctajul minim necesar.

Aplicaţiile vor fi trimise la adresa de e-mail [resum@nipne.ro](mailto:resum@nipne.ro), până la data de 18.03.2022.

Proba scrisă și interviul vor avea loc în data de 21.03.2022, ora 10.00.

Informaţii suplimentare pot fi obținute la telefon 021/404.61.78 sau 021/404.23.00 int. 5612, 5610 şi la adresa de e-mail [resum@nipne.ro](mailto:resum@nipne.ro).

**Bibliografie**

1. Nuclear and Radiochemistry Book, 2012, Authors: József Kónya and Noémi M. Nagy

<https://www.sciencedirect.com/book/9780123914309/nuclear-and-radiochemistry#book-description>

Chapter 12 An Introduction to Nuclear Medicine

1. Compuşi marcaţi şi radiofarmaceutici cu aplicaţii în medicina nucleară, autori: A.T. Balaban, I. Gălăţeanu, G. Georgscu, Ligia Simionescu, 1979

Capitolul 5 Trecerea de la compuşi marcaţi la compuşi radiofarmaceutici

Capitolul 6 Controlul de calitate al compuşilor marcaţi radiofarmaceutici

1. Ghid de Bună Practică de Fabricaţie pentru medicamente de uz uman

Anexa 1 FABRICAŢIA MEDICAMENTELOR STERILE

Anexa 3 FABRICAȚIA MEDICAMENTELOR RADIOFARMACEUTICE

Notă: Orice alte surse care tratează aceste subiecte sunt acceptate.